Goran Ivanišević

Goran Ivanišević (* 13. september 1971, Split) je bývalý chorvátsky profesionálny tenista. Zástupca generácie hráčov útočného štýlu tenisu, servis-volej založenom na vynikajúcom podaní, následnom nábehu na sieť a rýchlom ukončení výmeny. Jeden z najlepšie servujúcich hráčov v tenisovej histórii. Najpamätnejšie víťazstvo svojej kariéry zaznamenal v roku 2001 vo Wimbledone, kde získal titul ako držiteľ divokej karty, čo sa nikomu v histórii tohto podujatia dovtedy nepodarilo. V deväťdesiatych rokoch sa pravidelne pohyboval v prvej desiatke medzinárodného rebríčka ATP, najvyššie dosiahol na 2. miesto (leto 1994).

Počas svojej kariéry Goran Ivanišević vyhral 22 turnajov ATP v dvojhre, z toho 1 grandslamový turnaj - celkom nečakane Wimbledon v roku 2001, keď už bol výrazne za zenitom svojej kariéry:
 1990 – Stuttgart Outdoor 
 1991 – Manchester 
 1992 – Adelaide, Stuttgart Indoor, Sydney Indoor, Štokholm 
 1993 – Bukurešť, Vídeň, Paríž (Masters)
 1994 – Kitzbuhel, Tokio Indoor 
 1995 – Grand Slam Cup
 1996 – Záhreb, Dubai, Miláno, Rotterdam, Moskva 
 1997 – Záhreb, Miláno, Viedeň
 1998 – Split 
 2001 – Wimbledon

Wimbledon 
Osudový turnaj Gorana Ivaniševiča, vo finále ktorého sa ocitol dovedna 4 krát. V 90tych rokoch predvádzal Ivanišešvič na londýnskej tráve vynikajúce výkony. už v roku 1990 sa prebojoval do semifinále, kedy podľahol Borisovi Beckerovi. O rok neskôr prešiel v semifinále cez budúceho 7-násobného šampióna Peta Samprasa, aby sa prvýkrát ocitol vo finále, v ňom však nešťastne prehral s Agassim vo vyrovnanom 5-seteovom zápase. V roku 1994 sa opäť prebojoval do finále, v ňom však prehral proti obhajcovi vlaňajšieho triumfu, Petovi Samprasovi. Sampras zastavil Gorana aj o rok neskôr, posledný krôčik pred finále a získal tak už svoj tretí trumf. Tretíkrát sa Goran prebojoval až do finále v roku 1998. V päťsetovom zápase podľahol už druhýkrát vo finále Petovi Samprasovi. Posledné Ivaniševičovo vystúpenie vo Wimbledone vyšlo. Od usporiadateľov obdržal divokú kartu a tým možnosť štartovať. V pavúku natrafil na mená ako Moya, vychádzajúca hviezda Roddick, Rusedski, Safin, domáci miláčik Tim Henman a vo finále sa stretol s Patrickom Rafterom, vlaňajším porazeným finalistom. Po vyrovnanom zápase sa po piatich setoch mohol tešiť Chorvát. Výsledný rezultát znel 6-3, 3-6, 6-3, 2-6, 9-7 v prospech Gorana. Pri svojej štvrtej finálovej účasti získal grandslamový titul. Do tohto momentu bol považovaný za najlepšieho hráča, ktorý nezískal grandslamový triumf. Wimbledon 2001 sa nezmazateľne zapísal do dejín chorvátskeho športu.

Projekty

Externé odkazy 

Chorvátski tenisti
Víťazi Wimbledonu
Víťazi Hopmanovho pohára
Osobnosti zo Splitu